Source: http://husi-sc.hu/sakkoktatas-bemutatkozas/sakkoktatas-alapszabalyunk/
Timestamp: 2019-12-12 23:34:32
Document Index: 28081166

Matched Legal Cases: ['§ 19', '§ 2', 'Bíróság ', '§ 1', '§ 7', 'bíróság ', '§ 2', '§ 8', '§ 7']

alapszabályunk | Hűvösvölgyi Sakkiskola Sport Club
Home » alapszabályunk – Hűvösvölgyi Sakkiskola Sport Club
A Hűvösvölgyi Sakkiskola Sport Club
a 2018. május 12-i közgyűlésen
módosított szöveggel egységes szerkezetben, )
A sportegyesület neve: Hűvösvölgyi Sakkiskola Sport Club
Rövidített neve: HÜSI SC
A HÜSI SC székhelye: 1028 Budapest, Gyöngyvirág u. 13.
A HÜSI SC működési területe: Budapest
Az alapítás éve: 1994
A HÜSI SC a Közhasznú jogállásról, valamint a civil szervezetek működéséről és támogatásáról szóló 2011 évi CLXXV. törvény, és a Polgári Törvénykönyvről szóló 2013. évi V. törvény egyesületekre vonatkozó szabályai (a továbbiakban: civil tv., illetve Ptk.) szerint, egyesületként működő önálló jogi személy.
Alapszabályát a 2013. évi V. tv (Ptk) és 2006. évi V. Tv (Ctv) előírásainak megfelelően – a 2004. évi I. törvényt (Stv.) módosító 2011. évi CLXXII törvény figyelembe vételével (a továbbiakban együtt: Stv.) -, valamint a 2011. évi CLXXV tv /Civil tv./ és a 2011. évi CLXXXI törvény előírásai alapján az alábbiakban határozza meg.
A HÜSI SC célja és feladatai, közhasznú tevékenységei, működése, nyilvántartási és beszámolási rendje
A HÜSI SC közhasznú szervezetként működő sportegyesület.
A HÜSI SC céljai:
A sakkozás, – mint szabadidős, és sport tevékenység iránti érdeklődés minél szélesebb körű felkeltése, fenntartása
Lehetőséget teremteni különböző életkorú tagjai számára, hogy a sakk, mint tevékenység beépüljön az életvitelükbe, módjuk legyen akár versenyszerű, akár szabadidős sakkozásra.
Lehetőséget teremteni az egyesületi tagságon kívüli fiatal,- és felnőtt korúak számára a sakk-életbe való bekapcsolódásra.
Közösségi szellem kialakítása.
Kapcsolat kiépítése a sakk sportág további szervezeteivel, és a sakkozás iránt érdeklődő egyéb csoportjaival és részt vevőivel.
6. A szabadidős és a versenyszerű sakkozás elősegítése, melynek keretében biztosítja ennek anyagi és tárgyi feltételeit
Biztosítja a felkészülést és a részvételt sakk versenysportágban a hazai és nemzetközi bajnokságokon, illetve támogatja az amatőr szintű sakkozást.
A HÜSI SC kiemelt feladatként kezeli a sakk sportág utánpótlás nevelését.
Céljai elérése érdekében
a/ Törekszik minél szélesebb körű oktatási, nevelési tevékenység kifejtésére, az utánpótlás nevelésére.
b/ Tagjain keresztül bekapcsolódik a sakkozás iskolai szintű oktatásába, és az egyesületi tevékenység keretében lehetőséget és teret biztosít annak gyakorlati alkalmazására, ennek anyagi és tárgyi feltételeit – lehetőségein belül – biztosítja.
c/ Kiemelt feladatként kezeli a különböző felkészültségű és minősítésű tagjai részére az egyéni és csapatbajnokságokon, valamint az amatőr bajnokságokon való részvétel biztosítását.
d/ Ezen versenyek nemcsak az egyének szakmai továbbfejlődését segítik, hanem – különösen a csapatbajnokságok – az egyesület tagjai közötti összekötő kapocsként is szolgálnak, és lehetőséget biztosítanak a közösségi szellem kialakulására is, melynek megteremtése a céljai között kiemelt fontosságúként szerepel.
A HÜSI SC közhasznú tevékenységei:
A Hüsi SC ”Az egyesülési jogról, a közhasznú jogállásról, valamint a civil szervezetek működéséről és támogatásáról” szóló 2011. évi CLXXV. tv /Ectv./. 2. § 19. és 20. pontjában meghatározott közhasznú szervezetként működik.
Az egyesület az Ectv.. 32. § (4) bekezdés a) és b) pontjának, továbbá az (5) bekezdés (b) pontjában meghatározott kritériumoknak is megfelel.
Közhasznú tevékenységként a sakk széles körű megismertetésével, a nevelés és oktatás, képességfejlesztés, ismeretterjesztés, sportszervezés segítségével tevékenyen részt vesz mind a 2011. évi CLXXII tv-el módosított 2004. évi I tv. /Sporttörvény/, mind a 2011. évi CXC tv-el megállapított nemzeti köznevelésről szóló törvény állami feladatainak és célkitűzéseinek megvalósításában:
A Hüsi SC Sportegyesület céljainak megvalósítása érdekében végezni kívánt közhasznú tevékenysége: sporttevékenység. A sportegyesület a közhasznú tevékenysége során az Stv. 16. § (1)-(2) bekezdése alapján vesz részt a sporttal kapcsolatos közfeladatok megvalósításában. A Stv. 16. § (1)-(2) bekezdésére figyelemmel sportegyesületként, mint civil szervezetként közhasznú tevékenységet végző szervezetnek minősül.
A Sportegyesület tevékenységével közvetve szolgálja az alábbi állami közfeladatok ellátását:
az egészséges életmód és a szabadidősport gyakorlása feltételeinek megteremtése; 2004. évi I. tv. Preambulum
A sport által kialakítja és erősíti a közösség tagjainak egymáshoz tartozását, miként az egyén testi és lelki egészségét.
A sport tevékenység kialakítja az összetartozás és a versenyzés szellemét, a részvételt és a győzelmet, a teljesítmény elismerését, vagyis a munka becsületét, az önfegyelem és az öngondoskodás fontosságát, az egyén közösségért viselt felelősségét. 2004. évi I. tv. Preambulum
sportfinanszírozás, 2004. évi I. tv. 49.§ d.)
gyermek- és ifjúsági sport támogatása, feltételeinek megteremtése 2004. évi I. tv. 49.§ c), e)
az utánpótlás-nevelés, diáksport, szervezett szabadidősport támogatása (Stv. Preambuluma, Stv. 49. §).
A gyermekvédelmi rendszerhez kapcsolódó feladatok ellátása – a gyermek családban történő nevelkedésének elősegítése, a gyermek veszélyeztetettségének megelőzése és megszüntetése érdekében évi XXXI. tv. a gyermekek védelméről és a gyámügyi igazgatásról 17. § (1)
Felnőttképzési tevékenység: meghatározott jogalanyok e törvénynek megfelelő, saját képzési programja alapján megvalósuló iskolarendszeren kívüli olyan képzése, amely célja szerint meghatározott képzettség megszerzésére, kompetencia elsajátítására irányuló általános, nyelvi vagy szakmai képzés; a felnőttképzéshez kapcsolódó szolgáltatás.2001. évi CI tv. a felnőttképzésről : 3.§ (2) a)b)
A Sportegyesület tevékenységével közvetve szolgálja az alábbi önkormányzati közfeladatok ellátását:
A települési önkormányzatok biztosítják az önkormányzati iskolai sportkörök működéséhez, vagy az ezek feladatait ellátó diáksport-egyesületek feladatainak zavartalan ellátásához szükséges feltételeket. 2004. évi I. tv. 55.§ (2)
segítik a sportági és iskolai területi versenyrendszerek kialakítását, illetve az e körbe tartozó sportrendezvények lebonyolítását. 2004. évi I. tv. 55.§ (3)c)
kerületi sport- és szabadidősport támogatása, ifjúsági ügyek, (Magyarország helyi önkormányzatairól szóló 2011. évi CLXXXIX törvény 23. § (5) 17.
A helyi önkormányzat a feladatai körében támogatja a lakosság önszerveződő közösségeinek a tevékenységét, együttműködik e közösségekkel , (Magyarország helyi önkormányzatairól szóló 2011. évi CLXXXIX tv. 6.§a)-b)
A HÜSI SC közhasznú szolgáltatásaiból tagjain kívül más is részesülhet.
A HÜSI SC nemzetközi tevékenységet is folytat.
A HÜSI SC működésének, szolgáltatásai igénybevétele módjának, beszámolói közlésének nyilvánosságáról a versenyterme bejáratánál elhelyezett hirdető táblán való kifüggesztéssel, valamint a honlapján : http://www.husi-sc.hu/ való közzététellel gondoskodik.
A HÜSI SC vállalkozási tevékenységet csak közhasznú céljainak megvalósítása érdekében, azokat nem veszélyeztetve végez. A gazdálkodás során elért eredményét az egyesület nem osztja fel, azt az alapszabályában meghatározott tevékenységére fordítja.
A HÜSI SC közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.
A HÜSI SC évente – az éves beszámoló mellékleteként – közhasznúsági mellékletet készít.
A közhasznúsági melléklet jóváhagyása – az éves beszámoló elfogadásával egyidejűleg – a közgyűlés kizárólagos hatáskörébe tartozik.
A HÜSI SC mind a közgyűlési, mind az elnökségi döntéseiről határozati könyvet vezet. A határozati könyvben szerepel a döntés(ek) tartalma, időpontja és hatálya, illetve a döntést támogatók és ellenzők számaránya (ha lehetséges személye). A vezető szervek döntéseiről, határozatairól az érintetteket 8 napon belül írásban értesíteni kell.
A közhasznúsági mellékletbe, valamint a határozati könyvbe bárki betekinthet, illetve – saját költségére – kérheti a közgyűlési vagy elnökségi ülés(ek) jegyzőkönyvének fénymásolatát.
A HÜSI SC tagsága
1) A HÜSI SC tagjai lehetnek: a,/ rendes tagok
b/ pártoló tagok
c/ tiszteletbeli elnökök és tagok.
2) A HÜSI SC rendes tagja lehet minden olyan magánszemély, akit más jogszabály ettől nem tilt, a HÜSI SC alapszabályát elfogadja, kötelezettséget vállal a HÜSI SCcéljainak megvalósítását szolgáló tevékenységében való aktív részvételre, és vállalja, hogy az SC-t a tagdíj megfizetésével anyagilag támogatja
3) A jelentkező felvételi kérelmét a HÜSI SC elnöke bírálja, fogadja el.
4) A HÜSI SC pártoló tagja lehet az a magán- vagy jogi személy, illetve ezek jogi személyiséggel nem rendelkező szervezete, aki (amely) a HÜSI SC céljait erkölcsileg és anyagilag (a tagsági díjon felül) támogatja és felvételi kérelmét a HÜSI SC elnöke elfogadja.
5) A HÜSI SC tiszteletbeli elnökeinek és tagjainak azok a személyek választhatók, akik a közéletben betöltött szerepükkel, kimagasló tevékenységükkel segítik a HÜSI SC céljainak megvalósulását.
A tagsági jogviszony keletkezése és megszűnése, tagdíj.
A sportegyesületi tagság belépéssel, illetve felvétellel, a tiszteletbeli elnökök és tagok esetében választással keletkezik. A sportegyesületi tagság előfeltétele a HÜSI SC alapszabályát elfogadó,– a 4.§ 2./- ben megfogalmazottak vállalását is tartalmazó – belépési nyilatkozat.2) A belépés, illetve a tagfelvétel kérdésében – a 3) bekezdésében foglalt kivétellel – a HÜSI SC elnöke határoz. A felvételt megtagadó határozat ellen a HÜSI SC soron következő közgyűléséhez lehet fellebbezni szóban vagy írásban. 3) A tiszteletbeli elnökök és tagok megválasztása a HÜSI SC közgyűlésének hatáskörébe tartozik.4) A HÜSI SC rendes és pártoló tagjai tagdíjat fizetnek. Az éves tagdíjat három egyenlő
részletben előre, legkésőbb január 15-ig, május 15-ig, illetve szeptember 15-ig kell befizetni átutalással, csekken vagy személyesen, készpénzben. Év közbeni belépés esetén az időarányos részt belépéskor kell megfizetni.5) A tagdíj mértékét az elnökség javaslata alapján a közgyűlés jogosult következő egy éves) időtartamra meghatározni6) A tagsági viszony rendes és pártoló tagok esetében kilépéssel, kizárással, törléssel és elhalálozással, tiszteletbeli elnökök és tagok esetében elhalálozással vagy lemondással szűnik meg.7) Az elnök jogosult azt a rendes vagy pártoló tagot törölni a HÜSI SC tagjainak a sorából, aki (amely)írásbeli felszólítás ellenére:az egyesület célkitűzéseit megvalósító tevékenységében való részvételt – méltányolható indok nélkül – megtagadja,
vagy aki a HÜSI SC tevékenységében elfogadható indok nélkül több mint egy éve nem vesz részt,
illetőleg tagdíj- vagy egyéb vagyoni hozzájárulás fizetési kötelezettségének, önhibájából több mint három hónapja nem tesz eleget,
Az elnök törlést kimondó, – indokolással ellátott – írásos határozata ellen, annak kézhez vételétől számított 15 napon belül – a soron következő közgyűléshez lehet fellebbezéssel fordulni. Az indokolással ellátott, írásos fellebbezést az elnökséghez kell benyújtani.
8) A tagnak a jogszabályt, az alapszabályt vagy az egyesületi határozatot sértő vagy az egyesület céljával összeegyezhetetlen tagi magatartás esetén az elnök kizárást kezdeményezhet. az egyesület elnökségéhez.
HÜSI SC-ből való kizárást az elnökség által, – a körülmények és indokok vizsgálata, valamint az érintett tag meghallgatását követően, – hozott határozat alapján lehet alkalmazni.
A kizárást kimondó határozatot írásba kell foglalni, és indokolással kell ellátni. Az indokolásból ki kell tűnnie a kizárás alapjául szolgáló tényeknek, és azok bizonyítékainak,.
A határozatot az érintett taggal közölni kell.
A határozat ellen, – annak kézhez vételétől számított 15 napon belül , a HÜSI SC közgyűléséhez lehet fellebbezni. Az indokolással ellátott, írásos fellebbezést az elnökséghez kell benyújtani.
A HÜSI SC tagjairól az ügyintéző szerv nyilvántartást vezet.
A tagok jogai és kötelezettségei.
1/ A HÜSI SC rendes tagjának jogai:
tanácskozási és szavazati joggal részt vehet a HÜSI SC közgyűlésén;
bármely tisztségre megválasztható;
véleményt nyilváníthat, javaslatot tehet a HÜSI SC-t érintő bármely kérdésben, illetve előzetes időpont egyeztetés-mellett betekinthet a HÜSI SC irataiba;
a HÜSI SC elnöksége által meghatározott feltételek szerint részt vehet a bizottságok munkájában, edzéseken, versenyeken használhatja a sportlétesítményeket, sportszereket és sportfelszereléseket, igényelheti a HÜSI SC szakembereinek segítségét;
részesülhet a HÜSI SC által nyújtott kedvezményekben;
a HÜSI SC valamely szervének törvénysértő határozatát – a tudomására jutásától számított 30 napon belül – a Fővárosi Bíróság előtt megtámadhatja.
A 14. életévét be nem töltött tag az a.), c.) és f.) alpontok szerinti jogait törvényes képviselője útján is gyakorolhatja.”
2/ A HÜSI SC rendes tagjának kötelezettségei:
a) az alapszabály betartása, a HÜSI SC vezető szervei határozatainak végrehajtása;
a tagsági díj, illetve a közgyűlés által megállapított vagyoni hozzájárulás megfizetése,
HÜSI SCvagyonának megóvása;
sportszerű magatartás;
versenyszerűen sportoló esetében a hazai és nemzetközi versenyekre való lelkiismeretes felkészülés és a legjobb tudás szerint való szereplés.
A HÜSI SC pártoló tagjának jogai:
a) javaslatokat, észrevételeket tehet a HÜSI SC működésével kapcsolatban;
részesülhet a HÜSI SC által nyújtott kedvezményekben.
A HÜSI SC pártoló tagjának kötelezettségei:
a) az alapszabály betartása;
a HÜSI SC célkitűzéseinek erkölcsi és általa vállalt módon történő anyagi támogatása;
sportszerű magatartás.
A HÜSI SC tiszteletbeli elnökének és tagjának jogai:
részt vehet a HÜSI SC közgyűlésén;
véleményt nyilváníthat, javaslatokat tehet a HÜSI SC-t érintő kérdésekben;
A HÜSI SC tiszteletbeli elnökének és tagjának kötelezettségei:
az alapszabály betartása;
a HÜSI SC erkölcsi támogatása;
A jogi személy tagsági jogai:
képviselője útján részt vehet a HÜSI SC közgyűlésén és ott javaslatokat, észrevételeket tehet a HÜSI SC működésével kapcsolatban;
külön megállapodás alapján részesülhet a HÜSI SC által nyújtott kedvezményekben, használhatja a sportlétesítményeket, sportfelszereléseket, igényelheti a HÜSI SC szakembereinek segítségét.
A jogi személy tag kötelezettségei:
a az alapszabály betartása;
b a HÜSI SC célkitűzéseinek erkölcsi és általa vállalt módon történő anyagi támogatása.
A HÜSI SC szervezete:
a a közgyűlés
b az elnökség
c az elnök
d a felügyelő bizottság
e az elnökség által létrehozott bizottságok és egyéb
A közgyűlés.
A HÜSI SC legfőbb szerve a tagok összességéből álló közgyűlés.
2/ Közgyűlést szükség szerint, de legalább évenként egyszer össze kell hívni
3/ A közgyűlés időpontját az elnökség határozza meg, és a meghívót az elnök küldi el a tagoknak és meghívottaknak.
A meghívót e-mailben is el lehet küldeni.
A közgyűlési meghívót a közgyűlés időpontját megelőző legalább 2 héttel korábbankell a tagoknak megküldeni.
4/ A meghívónak tartalmaznia kell:
közgyűlés helyét, időpontját,
tervezett napirendi pontjait,
szükség esetén az egyes napirendi pontok indokolását, mellékleteit
értesítést, hogy határozatképtelenség esetéreaz eredeti időpontot követő 30 perc múlva a közgyűlés újbóli összehívással megtartásra kerül, mely esetben a közgyűlés a megjelentek számára való tekintet nélkül határozatképes.
5 A meghívó kézhez vételétől számított 8 napon belül a tagok, és az egyesület szervei indokolással ellátva írásban kérhetik a napirendi pont kiegészítését az elnökségtől.
A kiegészítés elfogadásáról az elnökség határoz.
Elutasítás esetén a közgyűlés a napirendi pontokról való szavazás előtt dönt.
A közgyűlés hatásköre, határozathozatala.
1) A közgyűlésen minden rendes tag egy szavazattal rendelkezik.
2) A közgyűlés, határozathozatalában nem vehet részt az a személy, aki vagy akinek közeli hozzátartozója a határozat alapján
c) Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az egyesület által tagjának, a tagsági jogviszony alapján nyújtott, létesítő okiratnak megfelelő cél szerinti juttatás.
3) A közgyűlés határozatképes, ha az 1. pont szerint jogosult tagok több mint fele jelen van.
4) Az adott ügyben a határozatképesség megállapítása során figyelmen kívül kell hagyni azt a tagot, aki valamely oknál fogva az adott ügyben nem szavazhat.
5) A közgyűlés napirendjét az elnökség – meghívóban előterjesztett – javaslata alapján maga a közgyűlés határozza meg.
6) A HÜSI SC évi rendes közgyűlésének az alábbi napirendi pontokat kötelezően tartalmaznia kell:
A közgyűlés tisztségviselőinek, a levezető elnöknek és a szavazatszámlálók megválasztása.
b) a HÜSI SC tevékenységéről szóló beszámoló megvitatása és elfogadása;
c) a HÜSI SC közhasznúsági mellékletének elfogadása;
d) a HÜSI SC éves költségvetésének – bevételi és kiadási főrovatok szerinti – elfogadása;
e) a felügyelő bizottság beszámolója;
a tagok által beterjesztett, napirendet kiegészítő javaslatok, amennyiben azokat a közgyűlési meghívó kézhezvételét követ 8 napon belül az elnökséghez benyújtották, és az nem fogadta el.
A határidő után, vagy a közgyűlésen beterjesztett javaslat abban az esetben tárgyalható, ha azt a jelenlévő tagok legalább 50 %-a, plusz 1 fő támogatja;
minden negyedik évi közgyűlés megválasztja a HÜSI SC ügyintéző és képviseleti szerveit. Az elnök vagy az elnökségi tagok több mint felének a 9. § 1./ k ) ponton alapuló visszahívása vagy lemondása esetén soron kívüli választást kell tartani.
1 A közgyűlés kizárólagos hatáskörébe tartozik:
a HÜSI SC megalakulásának, feloszlásának, valamint más társadalmi szervezettel való egyesülésének kimondása;
az alapszabály megállapítása és módosítása
az elnökség, az elnök, a felügyelő bizottság négy éves időtartamra történő megválasztása, és díjazása
a HÜSI SC éves beszámolójának megvitatása és elfogadása;
a középtávú szakmai program, kiemelten az utánpótlás-nevelési program megvitatása és elfogadása;
az éves költségvetés – bevételi és kiadási főrovatok szerinti – megvitatása és elfogadása;
a felügyelő bizottság beszámolójának elfogadása;
h) a rendes tagokra vonatkozó tagsági díj, vagyoni hozzájárulás összegének, illetve a pártoló tagok anyagi hozzájárulása legkisebb mértékének meghatározása;
ia közgyűlés elnökének megválasztása;
j) tiszteletbeli elnökök és tagok megválasztása;
kbizalmatlansági indítvány elfogadása esetén a közgyűlés által választott tisztségviselők
visszahívása;
l a tagfelvétel elutasítása esetén a határozat elleni jogorvoslati kérelem elbírálása;
m döntés az elnök törlést megállapító, /5.§ 7. pont / , illetőleg a kötelezettségszegő taggal szemben az elnökség által alkalmazott kizárás. /5.§.8.pont / határozata elleni fellebbezés ügyében
n a HÜSI SC részére ingatlan vagyon megszerzése, megterhelése, elidegenítése, hitel felvétele, jogról való lemondás, valamint minden olyan határozat meghozatala, amelyek alapján a HÜSI SC számára jelentős vagyoni terhek vagy kötelezettségek keletkeznek;
o a közhasznúsági melléklet elfogadása;
p mindazon kérdések, amelyeket jogszabály vagy az alapszabály a közgyűlés kizárólagos hatáskörébe utal, illetőleg a közgyűlés saját hatáskörébe von.
A határozat hozatal általában nyílt szavazással, a jelenlévő tagok egyszerű szótöbbségével történik, kivéve:
az 1. bek.a) pontjához a szavazattal rendelkező tagok három negyedének szavazata,
c) az 1. bek. b) pontjához a jelen lévő tagok három negyedének szavazata szükséges.
d) az 1. bek. d. és e. pontjai esetében a határozat meghozatalához a jelenlévő tagok kétharmados egyetértése szükséges;
e a közgyűlés titkosan szavaz az elnökség (benne külön az elnök), valamint a felügyelő bizottság megválasztásakor. Egy jelölt esetében nyílt szavazás is lehetséges;
f megválasztottnak tekintendő az a tag, aki a leadott érvényes szavazatok több mint felét megszerezte. Ha több jelölt esetében az első választási fordulóban a jelölt/ek/ nem kapott/kaptak/ a megválasztáshoz elégséges szavazatot, még egy választási fordulót kell tartani. A második fordulóban azok a jelöltek vesznek részt, akik az első fordulóban a szavazatok legalább 20 %-át megszerezték, de legalább a még megválasztandó tisztségviselők száma, plusz egy fő. A második fordulóban a legtöbb szavazatot kapott jelölt megválasztottnak tekintendő.
Az ügyintéző és képviseleti szerveket megválasztó közgyűlés előtt legalább egy hónappal a HÜSI SC elnöksége jelölőbizottságot hív össze, amely az ügyintéző és képviseleti szervek tagjaira vonatkozó javaslatát a közgyűlés elé terjeszti.
Az ügyintéző és képviseleti szervek tagjaira bármely tag a közgyűlés előtt írásban és a közgyűlésen is javaslatot tehet. A szavazó listára csak az a jelölt kerülhet fel, akit jelölésében a közgyűlésen szavazati joggal rendelkező tagok legalább 20 %-a támogat. A szavazó listára történő felkerülésről a közgyűlés nyílt szavazással dönt.
A közgyűlésről jegyzőkönyvet kell készíteni. A jegyzőkönyvnek tartalmaznia kell a közgyűlésen elhangzott lényeges észrevételeket és javaslatokat, valamint a hozott határozatokat. A jegyzőkönyvet a közgyűlés elnöke és a jegyzőkönyvvezető írja alá és a közgyűlés elején megválasztott két személy hitelesíti.
A HÜSI SC közgyűlése nyilvános.
7/ A közgyűlésen hozott határozatokat – meghozataluktól számított 15 napon belül – az egyesület honlapján közzé kell tenni.
A HÜSI SC rendkívüli közgyűlése.
A HÜSI SC rendkívüli közgyűlését kell összehívni:
ha azt a tagok legalább egyharmada az ok és a cél megjelölésével írásban igényli;
az elnökség határozata alapján;
ha azt a törvényességi felügyeletet gyakorló szerv indítványozza, ill. a bíróság elrendeli;
degyéb, az alapszabályban meghatározott esetekben.
2 A rendkívüli közgyűlést az indítványozástól számított egy hónapon belüli időpontban össze kell hívni.
A rendkívüli közgyűlés összehívására és lefolytatására a rendes közgyűlésre vonatkozó szabályok az irányadók.
A HÜSI SC elnöksége.
A HÜSI SC tevékenységét két közgyűlés közötti időszakban az elnökség irányítja. Az elnökség a HÜSI SC működését érintő valamennyi kérdésben döntésre jogosult szerv, kivéve azokat az ügyeket, amelyek az alapszabály szerint a közgyűlés hatáskörébe tartoznak, vagy amelyeket a közgyűlés saját hatáskörébe vont, vagy a HÜSI SC más szervének hatáskörébe utalt.
Az elnökség üléseit legalább négyhavonta tartja. Rendkívüli ülést kell összehívni, ha azt az elnök, vagy legalább az elnökség egyharmada az ok és a cél megjelölésével indítványozza.
a HÜSI SC tevékenységének irányítása;
b a közgyűlés előkészítése és összehívása;
c a HÜSI SC középtávú szakmai és utánpótlás-nevelési programja az éves költségvetés kidolgozása, az éves program, a munka és ülésterv, valamint a versenynaptár jóváhagyása.
d a HÜSI SC eredményes működéséhez szükséges feltételek megteremtése;
a felügyelő bizottság kivételével az egyéb bizottságok létrehozása, tisztségviselőinek és tagjainak négy évre, illetve a következő vezetőségválasztó közgyűlésig tartó megbízatása, beszámoltatása, a megbízatások visszavonása;
a HÜSI SC szervezeti és működési szabályzatának megállapítása;
amennyiben az elnök munkaviszonyban áll a HÜSI SC-vel, vele szemben a munkáltatói jogkörgyakorlása.
h) Az elnök kizárásra vonatkozó javaslata alapján vizsgálat lefolytatása, ennek alapján írásos, indokolással ellátott határozat meghozatala.
4/ Az elnökség – megfelelő fedezet birtokában – dönt a költségvetésben nem szereplő, valamint az előirányzatot meghaladó rendkívüli kiadásokról, a költségvetés évközi módosításáról, a költségek átcsoportosításáról.
Az elnökség létszáma: 5 fő.
a az elnök
b 4 elnökségi tag
Az elnökség tagjaira is vonatkoznak 14. §. 2) pontjában foglalt összeférhetetlenségi okok
4/ Az elnökségi tagok jogai és kötelezettségei:
Az elnökségi üléseken és az elnökség határozatainak meghozatalában való
Javaslattétel elnökségi ülés összehívására.
Észrevételek, javaslatok tétele a HÜSI SC működésével kapcsolatban.
Az elnökségi tag felelős a gazdasági, pénzügyi és egyéb kérdésekben hozott elnökségi határozatokért, kivéve, ha ellenvéleményét kifejezetten fenntartotta, és azt maradandóan kinyilvánította.
5/ Az egyesület elnökségi tagot, valamint hozzátartozóját – a bárki által megkötés nélkül igénybe vehető szolgáltatások, illetve az egyesület által tagjának nyújtott, alapszabálynak megfelelő juttatások kivételével – cél szerinti juttatásban nem részesítheti.
Az elnökség maga állapítja meg munkatervét és az ügyrendjét.
Az elnökségi ülést az elnök hívja össze. Az ülés helyéről, időpontjáról, a napirenden szereplő kérdésekről, az előterjesztések megküldéséről legalább egy héttel korábban értesíteni kell az elnökség tagjait és a meghívottakat. Sürgős esetben rövidebb határidő is megállapítható.
Rendkívüli ülést kell összehívni, ha azt az elnök, vagy elnökségi tagok legalább
egyharmada az ok és a cél megjelölésével indítványozza.
Az elnökség a 12. § 2./ a, b, alatti elnökségi tagok több mint a felének jelenléte esetén határozatképes.
Az elnökség a határozatait általában nyílt szavazással, egyszerű szótöbbséggel hozza. Szavazategyenlőség esetén az elnök szavazata dönt.
6 Az elnökség üléseiről jegyzőkönyvet kell felvenni. A jegyzőkönyvnek tartalmaznia kell az ülésen elhangzott lényeges észrevételeket és javaslatokat, valamint a hozott határozatokat. A hozott határozatokról az érintett szerveket és személyeket nyolc napon belül értesíteni kell, valamint 15 napon belül az egyesület honlapján közzé kell tenni.
A HÜSI SC elnöke
A HÜSI SC legfőbb tisztségviselője a HÜSI SC elnöke.
Az elnök az elnökség közreműködésévelirányítja és vezeti a HÜSI SC tevékenységét.
A Ptk 3:22 §-ban a vezető tisztségviselővel szembeni követelmények és kizáró okok :
A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt – annak megszűnését megelőző két évben legalább egy évig –
ea.) amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
eb.) amellyel szemben az állami adó- és vámhatóság jelentős összegű adóhiányt tárt fel,
ec) amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,
ed.) amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.
3/ Az elnök feladata és hatásköre:
Az elnök feladatait személyesen köteles ellátni.
a) a közgyűlés és az elnökség üléseinek összehívása, az elnökségi ülés vezetése,
a HÜSI SC képviselete,
c a hírközlő szervek tájékoztatása a HÜSI SC tevékenységéről,
kötelezettségvállalási, aláírási és utalványozási jogkör gyakorlása (a banki aláírási jogkört egy másik elnökségi taggal együtt gyakorolja),
döntési jogkör gyakorlása mindazokban az ügyekben, amelyek nem tartoznak a közgyűlés vagy az elnökség kizárólagos hatáskörébe,
összehangolja a HÜSI SC tevékenységét, az elnökség és a munkaviszonyban állók munkáját,
szervezi a közgyűlés és az elnökség határozatainak végrehajtását, gondoskodik a HÜSI SC működésének, szolgáltatásai igénybevétele módjának, beszámolói közlésének nyilvánosságáról,
ellátja mindazokat a feladatokat, amelyeket az alapszabály, vagy egyéb szabályzat, illetőleg a közgyűlés, vagy az elnökség a hatáskörébe utal,
munkáltatói jogkört gyakorol a jogszabályokban meghatározott feltételek szerint, az egyesület munkavállaló felett j) javaslatot tesz az elnökség felé a kötelezettségszegő taggal szemben alkalmazandó kizárásról. / 5.§ 8. pont /
k) az 5.§ 7. pontban meghatározottak szerint törlési határozatot hoz.
4/ Az elnök képviseleti jogkörét meghatározott ügyekben vagy az ügyek meghatározott csoportjára nézve a HÜSI SC más tisztségviselőjére átruházhatja.
A szakalkalmazottak
A szakmai feladatok ellátására a HÜSI SC szakembereket alkalmazhat. Az alkalmazottak létszámát, valamint szervezetét az elnökség oly módon állapítja meg, hogy az biztosítsa a feladatok hatékony és gazdaságos ellátását.
A HÜSI SC-nél munkaviszonyban álló dolgozók bérét, illetve fizetését az elnökség állapítja meg.
A közgyűlés a HÜSI SC működésének és gazdálkodásának ellenőrzésére felügyelő bizottságot választ.
2 A felügyelő bizottság létszáma 3 fő (elnök és 2 tag).
A felügyelő bizottság tagjai a HÜSI SC-ben más tisztséget nem viselhetnek. A felügyelő bizottság tagjai nem lehetnek a HÜSI SC-nél munkaviszonyban álló, a HÜSI SC-nél gazdasági feladatokat ellátó személyek, továbbá olyan személyek, akik a HÜSI SC elnökségének tagjával, illetőleg a HÜSI SC-nél gazdasági feladatokat ellátó személlyel hozzátartozói kapcsolatban állnak.
Vonatkoznak rájuk a 14. §. 2) pontjában foglalt összeférhetetlenségi okok
5/ A felügyelő bizottság ügyrendjét maga állapítja meg.
6/ A felügyelő bizottság ellenőrzi a HÜSI SC működését és gazdálkodását. Ennek során a vezető tisztségviselőktől jelentést, a HÜSI SC munkavállalóitól pedig tájékoztatást vagy felvilágosítást kérhet, továbbá a HÜSI SC könyveibe és irataiba betekinthet, azokat megvizsgálhatja.
7/ A felügyelőbizottság kiemelt vizsgálati területei:
A HÜSI SC pénz- és vagyonkezelésének vizsgálata.
Az éves költségvetés végrehajtásának felülvizsgálata, és erről jelentés készítése az éves rendes közgyűlésnek.
A gazdálkodás célszerűségének, szabályszerűségének, az előirányzott bevételek és kiadások teljesítésének évenkénti vizsgálata.
A bizonylati fegyelem betartásának ellenőrzése.
8 A felügyelő bizottság tagjai a HÜSI SC elnökségi ülésén tanácskozási joggal részt vehetnek.
9 A felügyelő bizottság feladata ellátása során jogosult a HÜSI SC gazdálkodásával kapcsolatos bármely iratba betekinteni, a HÜSI SC tisztségviselőitől tájékoztatást kérni.
10 A felügyelő bizottság köteles a HÜSI SC intézkedésre jogosult vezető szervét tájékoztatni és annak összehívását kezdeményezni, ha arról tudomást szerez, hogy
) a HÜSI SC működése során olyan jogszabálysértés vagy a HÜSI SC érdekeit egyébként súlyosansértő esemény (mulasztás) történt, amelynek megszüntetése vagy következményeinek elhárítása,illetve enyhítése az intézkedésre jogosult vezető szerv döntését teszi szükségessé;
) a vezető tisztségviselők felelősségét megalapozó tény merül fel.
11 Az intézkedésre jogosult vezető szervet a felügyelő bizottság indítványára – annak megtételétől számított harminc napon belül – össze kell hívni. E határidő eredménytelen eltelte esetén a vezető szerv összehívására a felügyelő bizottság is jogosult.
2 Ha az arra jogosult szerv a törvényes működés helyreállítása érdekében szükséges
intézkedéseket nem teszi meg, a felügyelő bizottság köteles haladéktalanul értesíteni a törvényességi felügyeletet ellátó szervet.
A HÜSI SC gazdálkodási rendje, vagyona
A HÜSI SC elkülönítetten tartja nyilván a cél szerinti tevékenységéből, illetve vállalkozási tevékenységéből származó bevételeit és ráfordításait.
A HÜSI SC bevételei:
tagsági díjak,
b pártoló tagok befizetései,
magán- és jogi személyek támogatásai, adományai,
reklámtevékenységből származó bevételek,
állami és önkormányzati támogatás,
a HÜSI SC céljai elérése érdekében folytatott gazdasági-vállalkozói tevékenység bevételei,
A HÜSI SC költségei:
a közhasznú tevékenység érdekében felmerült költségek (ráfordítások kiadások) b) egyéb, nem cél szerinti tevékenység érdekében felmerült közvetlen költségek
b) (ráfordítások, kiadások)
A HÜSI SC vagyona:
készpénz (bankbetét, folyószámlán levő összegek)
készpénzre szóló követelés
értékpapírok, részvény, stb.
ingatlan és ingó vagyon.
A HÜSI SC bevételeivel önállóan gazdálkodik, tartozásaiért saját vagyonával felel. A HÜSI SC tagjai a HÜSI SC tartozásaiért – a befizetett tagsági díjon túlmenően – saját vagyonukkal nem felelnek.
A HÜSI SC gazdálkodását a vonatkozó jogszabályok és saját gazdálkodási szabályzata alapján végzi.
A HÜSI SC 1994. július 6-i vagyonát alapítási vagyonként kell kimutatni.
A HÜSI SC megszűnése
A HÜSI SC megszűnik:
feloszlásának a közgyűlés által történt kimondásával,
más társadalmi szervezettel való egyesülésével,
A HÜSI SC megszűnése esetén vagyonának felhasználásáról a HÜSI SC közgyűlése
rendelkezik. Ha a vagyonról a közgyűlés nem rendelkezett, az a hitelezők kielégítése után állami tulajdonba kerül és sakkcélokra kell fordítani.
A HÜSI SC elnökségének, felügyelő bizottságának és fegyelmi bizottságának tagjai nem állhatnak egymással közeli hozzátartozói viszonyban (Ptk. 8:1. §).
Megválaszthatóságukra vonatkozóan az Alapszabály 14. §. 2) pontban felsorolt összeférhetetlenségi szabályok érvényesek.
A HÜSI SC alapszabályában, illetőleg egyéb szabályzataiban foglalt rendelkezések értelmezésére a HÜSI SC elnöksége jogosult. Az elnökség állásfoglalása a HÜSI SC valamennyi tagjára, illetőleg szervére nézve kötelező.
Az alapszabályban nem szabályozott kérdésekben az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvényt, a Polgári Törvénykönyvről szóló évi V. törvény egyesületekre vonatkozó rendelkezéseit és a sportról szóló 2004. évi I. törvény rendelkezéseit kell alkalmazni.
A jelen alapszabály módosítást, amely a 2001. május 4-én elfogadott alapszabály többször kiegészített és módosított, egységes szerkezetbe foglalt változata, a közgyűlés 2018. május 12. napján tartott ülésén megtárgyalta és elfogadta.
Valis János
HÜSI SC elnöke
A jelen – módosításokkal egységes szerkezetű – alapszabály elkészítésére a HÜSI SC közgyűlésének 2018. május 12. napján tartott ülésén hozott alapszabályt módosító határozata alapján került sor.
Fentiek alapján igazolom, hogy a jelen, egységes szerkezetbe foglalt alapszabály szövege megfelel annak módosításai alapján hatályos tartalmának.
Budapesten, 2018. május 30.
XXV. Talentum Kupa – 25th Talent Cup